Woodland

Woodland, քողարկաներկման ստանդարտ նկար, որն օգտագործել են ԱՄՆ զինված ուժերը՝ սկսած 1981 թվականից, Battle Dress Uniform (BDU) ֆիրմայի համազգեստի հետ, մինչև նրա փոխարինումը 2000-ական թվականների կեսերին։ Այն քառագույն հակադրական ձևազեղծող նկար է ավազագույն, դարչնագույն, կանաչ ու սև ոչ պարբերական բծերով։ Այն ոչ պաշտոնապես հայտնի է նաև «M81» խոսակցական անվանումով, չնայած այդ տերմինը չեն օգտագործում ԱՄՆ զինծառայողները։

Պատմություն 
Woodland նկարը հիմնված է Վիետնամի պատերազմում օգտագործված ERDL քողարկաներկման վրա, սակայն ի տարբերություն բնօրինակի՝ նրա նկարը բավական խոշոր է։ Վուդլենդի նկարը մեծացվել է, իսկ բծերի սահմանները նորից են նկարվել, որպեսզի դրանք ավելի քիչ պարբերական լինեն։ Սկզնական նկարի մի մասը թողնվել է ավելի ուշ տարբերակի հետ, որովհետև խոշորացումն այն դարձրել է բավական մեծ, ինչի պատճառով այն չի տեղավորվել կտորի գլանափաթեթի լայնության վրա։ Նկարը չի կրկնվում հորիզոնական ուղղությամբ՝ գլանափաթեթի լայնությամբ, այլ միայն ուղղահայաց ուղղությամբ՝ նրա երկարությամբ։

Նկարի խոշորացման նպատակը եղել է այն, որ նկարը դարձվի հեռավորության վրա ավելի նկատելի՝ խուսափելով այն բանից, երբ ավելի մանր բծերը խառնվում են մեկ մեծ «բծի» մեջ։ Դա նկարին տվել է ավելի բարձր հակադրություն, ինչի շնորհիվ այն ավելի ստույգ է առանձնացել մոտ հեռավորության վրա, ինչը նվազեցրել է քողարկաներկման էֆեկտը։ Քողարկաներկման Digital և Flecktarn շաբլոնները լուծում են այդ խնդիրը՝ օգտագործելով բծերի չափերի դիապազոն, որպեսզի աննկատելիության միանման էֆեկտ տրվի անկախ հեռավորությունից։

Այդ փոփոխություններն արտացոլել են ԱՄՆ զինված ուժերի տակտիկական ուղղվածության փոփոխությունը Վիետնամում մոտ տարածություններում մղվող պատերազմներից  դեպի ավելի հեռու տարածություններում մղվող մարտերը Եվրոպայում։

Օգտագործում

ԱՄՆ բանակ 
ԱՄՆ բանակում Woodland քողարկաներկումով BDU համազգեստին փոխարինել է թվային ունիվերսալ քողարկաներկումով (UCP) և 2004 թվականին ներմուծված ACU համազգեստով։

ԱՄՆ ՌԾՆ 
ԱՄՆ ռազմածովային նավատորմը պահում է Woodland-ը հատուկ ստորաբաժանումներիի ու կազմակերպությունների համար, ինչպիսիք են՝ SEAL և SWCC, որոնք ներկայում այդ համազգեստի հիմնական օգտագործողներն են։ Նավաստիները 2000-ական թվականներին ստացել են NWU (Navy Working Uniform) տիպի նոր համազգեստ։

ԱՄՆ ծովային հետևակ 
2002 թվականին Ծովային հետևակի կորպուսը փուլ առ փուլ օգտագործումից հանել է Woodland քողարկաներկումը՝ 2002 թվականին ներմուծելով Marine Corps Combat Utility Uniform համազգեստը MARPAT թվային հունավորմամբ, չնայած 2011 թվականին այն նորից անցել է ԱՄՆ ծովային հետևակի կորպուսի հատուկ օպերացիաների ուժերի հրամանատարության տնօրինության տակ։

ԱՄՆ ռազմաօդային ուժեր 
ԱՄՆ ռազմաօդային ուժերը դադարել են օգտագործել Woodland քողարկաներկումով BDU համազգեստը 2011 թվականին, երբ նրան փոխարինել է ABU (Airman Battle Uniform) տիպի համազգեստը, որում օգտագործվել է Tiger stripe քողարկաներկումը։ Քաղաքացիական օդային պարեկը (US Air Force Auxiliary) դեռևս օգտագործում է Woodland, չնայած ներկայում BDU-ն փոխարինվել է ABU-ով։

ԱՄՆ նահանգների ուժային կառույցներ 
Նահանգների որոշ ուժային կառույցներ օգտագործում են Woodland նկարը BDU տիպի համազգեստի հետ։

Շահագործող երկրներ 

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  – եղել է Վրաստանի բանակի ստանդարտ քողարկաներկումը, մինչև նրան փոխարինել են MARPAT և MultiCam։
 
  – օգտագործում է Հայիթիի ազգային ոստիկանությունը
 
  – Հոնկոնգի ոստիկանության SDU հատուկ ստորաբաժանում
  – եղել է Իրաքի անվտանգության ուժերի սպառազինության մեջ։ Ներկայում չի օգտագործվում
  – Իսրայելի բանակն օգտագործում է ուսումնական վարժանքների ժամանակ որպես թշնամու համազգեստ։
 
  – առկա է Կոսովոյի «անվտանգության ուժերի» սպառազինության մեջ։
  – օգտագործել է Լատվիայի բանակը 1992-2007 թվականներին, մինչ այժմ օգտագործում է Լատվիայի ազգային գվարդիան։
  – 2017 թվականին փոխարինվել է Operational Camouflage Pattern քողարկաներկումով։
 
 
  – օգտագործում է Մոլդովայի բանակը։
  – Չեռնոգորիայի հակաահաբեկչական հատուկ նշանակության զորքեր
  – օգտագործվել է Նիդեռլանդների ծովային հետևակի թագավորական կորպուսի կողմից։
  – ենթադրաբար օգտագործվում է հատուկ նշանակության զորքերի կողմից։
  – օգտագործում են Սերբական Հանրապետության հակաահաբեկչական հատուկ ստորաբաժանումները։
 
 
  – Ռուսաստանում արտադրվում է «Лес» անվանումով պատճենը, որ օգտագործում են Ռուսաստանի ներքին գործերի նախարարությունն ու այլ ուժային կառույցներ
  – Սաուդյան Արաբիայի թագավորական ռազմաօդային ուժեր
 
  – օգտագործվել է 1992-2011 թվականներին, սպառազինությունից հանվել է Հյուսիսային Կորեայի հատուկ նշանակության զորքերում օգտագործվող քողարկաներկմանը նման լինելու պատճառով
  – օգտագործում է Սիրիայի արաբական բանակը։
 
 
  – օգտագործվել է Թուրքիայի զինված ուժերի կողմից։ Սպառազինությունից հանման գործընթացն սկսվել է 2008 թվականին։
  – տեղական տարբերակը, որ ստեղծվել է խորվաթական Woodland-ի հիման վրա, օգտագործվում է «Բոգդան» և «Չեռնիգով» «գումարտակների» կողմից։
  – օգտագործվում է բանակի ու ռազմածովային ուժերի կողմից։

Ծանոթագրություններ

Արտաքին հղումներ 
 Woodland Camouflage Camopedia.org

Ներկաքողարկում
Ռազմաբազաներ